**Referat fra møte i faggruppen for den kollektive oppreisningen for romanifolket/taterne**

Tidspunkt: Onsdag 05. oktober 2022

Sted: Deichmanske hovedbibliotek, Oslo

Til stede: Elin Marie Brattebø, May-Lill Ljosdal, Nils Johnny Nilsen, Lillan Støen og Sergej Alexander Munkvold,

Frafall: Monica Karlsen og Ingvild Larsen

**Til stede fra Kulturrådet:**

Guri Langmyr Iochev, Gro Wærstad og Monica Ifejilika

**Introduksjon**

Kulturrådet ønsket velkommen til den nye faggruppen som ble opprettet i august 2022, og det ble holdt en presentasjonsrunde. Deretter informerte Kulturrådet om de praktiske sidene ved å sitte i faggruppen.

**Sak 1 Informasjon om søknadsbehandlingen**

Forskriften som regulere ordningen ble gjennomgått og det ble gitt en kort orientering om Kulturrådets søknadsbehandling

Faggruppen spilte inn at forskriften gir stort rom for skjønnsmessig vurdering, og det ble stilt spørsmål om det er noe i forskriften som forhindrer søknader til rettshjelp eller veiledningshjelp. Kulturrådet svarte at et det ikke er formelle hindringer, men at det avhenger av rammer og antall søknader. Store prosjekter som vil binde opp store deler av de årlige pottene kan være utfordrende.

**Sak 2 Drøfting av rolle og struktur**

Kulturrådet presenterer forslag til organisering av faggruppen, og faggruppen tilbakemelding var:

* Det er bra å sitte i 4 år, og det er ikke nødvendig å rullere etter 2 år. Det kan også være vanskelig å finne folk til å stille som medlemmer i gruppen.
* Det er bra med kjønnsbalanse
* Kulturrådet bør ikke legge føringer om at LOR og TLs representanter må ha tilhørighet til folkegruppa, og organisasjonene må stå fritt til å oppnevne dem de vil. Erfaringen fra blant annet den forutgående faggruppe viste at det kan være lurt med blikk utenfra.
* Kulturrådet bør vurdere en karantenetid på 4 år i spørsmål om gjenoppnevning.
* Medlemmene bør ikke være nærstående (samboer, ektefelle, eller rett opp- og nedstigende slektslinje). Kulturrådet må balansere hensyn til bredde opp imot at organisasjonene er små, og at det er kan være vanskelig å få folk til å delta.
* Strukturen med tre medlemmer oppnevnt av Kulturrådet og to oppnevnt av henholdsvis LOR og TL (til sammen syv stykker) er ok.
* To fysiske møter er lite gjennom året. Dersom det skal fungere må det kombineres med digitale møter og mulighet for skriftlige innspill. Godt forberedte sakspapirer vil også muliggjøre at faggruppen kan samles uavhengig av Kulturrådet for å utarbeide skriftlige tilbakemeldinger.

**Sak 4 Innspill og refleksjon om medvirkningsprinsippet**

Kulturrådet skal involvere representanter for romanifolket/taterne i forvaltningen av ordningen. NKR legger disse prinsippene til grunn:

- deltagelse skal skje i praksis og ikke bare på papiret

- graden av delaktighet i prosessen skal fastsettes

- den skal innbefatte samtaler der partene samtaler og lytter til hverandre

- deltagende parter skal få delta og stemme i beslutningsprosesser

Mulige involveringsområder er:

* Samarbeid om en handlingsplan/strategi for en fireårsperiode. Samarbeid om prioriteringer av aktiviteter og rekkefølge.
* Medvirkning i forvaltning av tilskuddsordningen.
* Involvering i aktiviteter som for eksempel anskaffelser, kommunikasjon med media og andre henvendelser om den kollektive oppreisningen.
* Operasjonalisering og iverksetting av planen for oppsparte midler

Gruppen var på forhånd bedt om å forberede innspill på hvordan de mener medvirkning skal gjennomføres, og hva som er det viktigste Kulturrådet kan gjøre for at medvirkningen skal oppleves som reell.

Faggruppens innspill:

* Medvirkning er å være del av, være med på, og komme med innspill. Bli lyttet til og være med i generelle vurderinger, ikke enkeltsøknader. Faggruppen må involveres og bes om råd når ting oppstår og det er behov, og ellers ved større prinsipielle søknader.
* Effektiv deltakelse innebærer materiell og prosessuell deltagelse i prosessen som fører frem til beslutning. Ifølge rammekonvensjonen har statene et stort handlingsrom, men finnes kriterier. Det må være mulig å i ettertid å etterprøve om NKR har vurdert faggruppens synspunkter, derfor er det viktig med struktur.
* Faggruppen kan for eksempel ønske prioriteringer av søknadene, og da må NKR vise beslutningsprosessen, men også begrunne hvorfor innspillene ikke følges. Beslutningene vil over tid vise om det skjer reell medvirkning, NKR vil ha skjønnsmargin, men faggruppens mening vil komme frem.
* Faggruppen kan gjøre vedtak som skriftlig gjøres, og et eventuelt mindretalls vurderinger bør komme frem. Det kan også være en løsning at faggruppen jobber noe uavhengig. Faggruppen har ikke samme kapasitet som NKR til søknadsbehandlingen, det kan derfor være lettere å forholde seg til NKRs begrunnelser.
* Faggruppen ønsker å være involvert i saker som gjelder båtreisende. Mange som kjente deres historier er borte, og det er få søknader som omhandler den båtreisende kulturen.
* På sikt bør ordningen tilbakeføres til folkegruppa. Hva som skal prioriteres i ordningen må folkegruppa bestemme, staten skal ikke bestemme hvordan kulturen skal bevares. Søknader fra norske kulturvirksomheter bør ikke tas fra denne ordningen de kan få midler fra andre steder. NKR bør prioritere søknader fra folk som er fra folkegruppa.
* Prosjekter som hever kunnskapsnivået om romanifolket/taterne, bør prioriteres. Den nye rapporten fra Nasjonal institusjon for menneskerettigheter viser et behov for kunnnskapsheving.

Kulturrådets tilbakemelding var at søknader kan kategoriseres og vurderes på overordnet/prinsipielt plan og KR vil se på hvordan dette kan rigges. Vil teste i etterkant av kommende søknadsrunde, og se på hvordan om prioriteringsinnspill kan fungere.

**Andre saker**
**Søknadsfrist.** Tildelingene bør være klare på våren. Det vil være bra med to utlysninger i året. Prosjektstøtte til nasjonale minoriteter og den kollektive oppreisningen bør utlyses på ulike deler av året. Gi mer fleksibilitet for søkerne. Det er viktig med fast dato å forholde seg til, det gir forutsigbarhet slik at organisasjonene har oversikt.

**Veiledning.** For mange er det en utfordring å søke og mange har barrierer mot søkeveiledning. NKR bør delta på arenaene hvor folkegruppen er, som LOR og TLs sommertreff.
NKR svarte at de også ser dette, og her vil faggruppens innspill bli viktige. Kulturrådet vil også utfordre KDD om økt bevilgning for å kunne igangsette flere tiltak.